पाएं अपने शहर की ताज़ा ख़बरें और फ्री ई-पेपरडाउनलोड करें
इस बार मई के शुरुआत में गर्मी के तेवर ठंडे पड़ गए हैं। इससे पहले मई 2018 में मई के शुरुआत में बारिश होने के कारण अधिकतम तापमान कम दर्ज हुए थे। 3 मई 2018 को अधिकतम तापमान 35.5 डिग्री दर्ज हुआ था। लगातार दूसरे दिन शहर में हल्की बारिश हुई। सोमवार को 3.8 मिमी बारिश मौसम कार्यालय में रिकॉर्ड हुई।
गर्मी के तेवर ठंडे पड़ने का कारण पश्चिमी विक्षोभ की सक्रियता के साथ दक्षिण राजस्थान के ऊपर चक्रवाती घेरा बनना है। जिस कारण अंचल में 3 दिन से आंधी आ रही है। जबकि लगातार दो दिन हल्की बारिश हुई है। हालांकि राजस्थान के ऊपर बना चक्रवाती घेरा कमजोड़ पड़ गया है। अब पश्चिमी विक्षोभ के असर से केवल अंचल में बादल छाएंगे। इसके बाद 7 मई से नया पश्चिमी विक्षोभ सक्रिय होगा।
3 दिन में दिन का पारा 5 डिग्री तो रात का 60 लुढ़का
1 मई से अंचल में प्री-मानसून एक्टिविटी की शुरुआत हो चुकी है। इस कारण 3 दिन में अधिकतम तापमान में 5 डिग्री की गिरावट दर्ज की गई है। 1 मई को अधिकतम तापमान 42.4 डिग्री दर्ज किया गया था। जबकि सोमवार को बीते रोज की तुलना में 1.6 डिग्री गिरावट के साथ 37.4 डिग्री दर्ज किया गया। वहीं 1 मई को न्यूनतम तापमान 27 डिग्री था, जो 24 घंटे में 2.2 डिग्री गिरकर 20.9 डिग्री पर आ गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn